
	Secretara interimară a Consiliului raional


Nr. ________________
din ______________ 2026
								
[bookmark: _GoBack]SECRETARĂ INTERIMARĂ a                                                                       De acord şi dispun elaborarea  Consiliului raional                                                                                                           proiectului de decizie  
Angela MIHALIUC                                                                                                                       PREŞEDINTE,
                                                                                                                   Cristian CAINARIAN                  
NOTĂ DE FUNDAMENTARE
Cu privire la aprobarea încheierii contractului de locațiune 
cu Comisia Electorală Centrală
	1.  Denumirea sau numele autorului şi, după caz, a/al participanţilor la elaborarea proiectului actului normativ

	Proiectul de decizie este elaborat de către Secretara interimară a Consiliului raional Sîngerei (A. Mihaliuc) la inițiativa Președintelui raionului, în baza Demersului Comisiei Electorale Centrale nr. CEC-8/10702 din 02.07.2026.

	2. Condiţiile ce au impus elaborarea proiectului actului normativ

	  Proiectul de decizie a fost elaborat în contextul necesității asigurării continuității raporturilor de locațiune dintre Consiliul raional Sîngerei și Comisia Electorală Centrală privind utilizarea spațiului destinat activității organului electoral de nivelul al doilea.
 Prin Decizia Consiliului raional Sîngerei nr. 7/3 din 08.09.2023 „Cu privire la aprobarea încheierii contractului de locațiune” a fost aprobată transmiterea în locațiune a spațiului destinat activității organului electoral, pentru un termen de 3 (trei) ani. Având în vedere necesitatea asigurării continuității raporturilor de locațiune, se impune adoptarea unei noi decizii privind transmiterea în locațiune a spațiului respectiv.
 Potrivit documentației tehnice, suprafața spațiului propus pentru transmitere în locațiune constituie 13,8 m², acesta fiind amplasat la etajul I al clădirii administrative a Consiliului raional Sîngerei, situată în or. Sîngerei, str. Independenței nr. 111, numărul cadastral 7401515.120.01.
  Prin demersul Comisiei Electorale Centrale nr. CEC-8/10702 din 02.07.2026, Consiliul raional Sîngerei a fost solicitat să examineze posibilitatea adoptării unei noi decizii privind transmiterea în locațiune a spațiului utilizat în prezent, în vederea asigurării continuității activității organului electoral.
  Elaborarea proiectului de decizie este determinată de necesitatea respectării prevederilor art. 44 alin. (3) din Codul electoral nr. 325/2022, potrivit cărora În afara perioadei electorale, autoritățile administrației publice locale pun la dispoziția președintelui consiliului electoral de nivelul al doilea un sediu pentru activitatea permanentă a acestuia.
  Proiectul are la bază prevederile art. 43 alin. (1) lit. c) din Legea nr. 436/2006 privind administrația publică locală, art. 44 din Codul electoral nr. 325/2022, prevederile Codului civil al Republicii Moldova nr. 1107/2002, art. 9 alin. (1) lit. h) și art. 17 din Legea nr. 121/2007 privind administrarea și deetatizarea proprietății publice, Regulamentul cu privire la modul de dare în locațiune a activelor neutilizate, aprobat prin Hotărârea Guvernului nr. 483/2008, Legea bugetului de stat pentru anul 2026 nr. 322/2025, precum și demersul Comisiei Electorale Centrale nr. CEC-8/10702 din 02.07.2026.

	3. Obiectivele urmărite și soluțiile propuse

	 Obiectivul proiectului de decizie constă în stabilirea cadrului juridic necesar pentru transmiterea în locațiune a unui spațiu dintr-un bun imobil proprietate publică a raionului și asigurarea continuității activității organului electoral de nivelul al doilea.
 Prin proiectul de decizie se propune aprobarea încheierii contractului de locațiune între Consiliul raional Sîngerei și Comisia Electorală Centrală; stabilirea obiectului locațiunii – spațiul cu suprafața de 13,8 m², amplasat la etajul I al clădirii administrative a Consiliului raional Sîngerei, situată în or. Sîngerei, str. Independenței nr. 111, numărul cadastral 7401515.120.01; stabilirea destinației spațiului pentru desfășurarea activității permanente a consiliului electoral de nivelul al doilea; stabilirea termenului contractului de locațiune pentru o perioadă de 3 (trei) ani, cu posibilitatea prelungirii în condițiile legislației în vigoare și stabilirea obligațiilor locatarului privind achitarea chiriei și a cheltuielilor aferente utilizării spațiului.

	4. Analiza impactului de reglementare

	  Proiectul de decizie nu înregistrează careva impacturi, costuri și respectiv nu necesită alocarea mijloacelor financiare suplimentare din bugetul raional. 

	5. Compatibilitatea proiectului actului normative cu legislația UE - „Nu este aplicabil”.

	6. Avizarea și consultarea publică a proiectului actului normativ - Proiectul de decizie urmează a fi avizat în conformitate cu procedurile interne stabilite și supus examinării de către comisiile consultative de specialitate ale Consiliului raional Sîngerei.

	7. Concluziile expertizelor - „Nu este aplicabil”.

	8. Modul de încorporare a actului în cadrul normativ existent 

	 Proiectul de decizie nu necesită modificarea sau completarea altor acte administrative ale Consiliului raional Sîngerei.

	9. Măsurile necesare pentru implementarea prevederilor proiectului actului normativ - Implementarea prevederilor proiectului de decizie se va realiza prin încheierea contractului de locațiune între Consiliul raional Sîngerei și Comisia Electorală Centrală, perfectarea actului de predare-primire și asigurarea executării obligațiilor contractuale de către părți.




	Întocmit
Secretara interimară a CR
Angela MIHALIUC _________________________

PROIECT DE DECIZIE Nr. _____
din “______”____________ 2026
or. Sîngerei
Cu privire la aprobarea încheierii contractului de locațiune 
cu Comisia Electorală Centrală

Având în vedere: Nota de Fundamentare cu privire la aprobarea încheierii contractului de locațiune cu Comisia Electorală Centrală; 
În temeiul art. 43 alin. (1) lit. c) din Legea nr. 436/2006 privind administrația publică locală, art. 44 din Codul electoral Nr. 325/2022, prevederilor Codului civil al Republicii Moldova nr. 1107/2002, art. 9 alin. (1) lit. h) și art. 17 din Legea nr. 121/2007 privind administrarea și deetatizarea proprietății publice, Legea bugetului de stat pentru anul 2026 Nr. 322/2025, Regulamentul cu privire la modul de dare în locațiune a activelor neutilizate aprobat prin Hotărârea Guvernului nr. 483/2008, Demersul Comisiei Electorale Centrale nr. CEC-8/10702 din 02.07.2026, luând în considerare necesitatea asigurării continuității raporturilor de locațiune privind spațiul utilizat de Comisia Electorală Centrală pentru activitatea organului electoral de nivelul al doilea,
Consiliul Raional Sîngerei ,
DECIDE:
1. Se aprobă încheierea contractului de locațiune dintre Consiliul Raional Sîngerei și Comisia Electorală Centrală, în condițiile stabilite prin prezenta decizie.
2. Obiectul contractului de locațiune îl constituie spațiul cu suprafața de 13,8 m², amplasat la etajul I al clădirii administrative a Consiliului Raional Sîngerei, situată în or. Sîngerei, str. Independenței nr. 111, cu numărul cadastral 7401515.120.01.
3. Spațiul prevăzut la pct. 2 va fi utilizat exclusiv pentru asigurarea activității permanente a consiliului electoral de nivelul al doilea, în conformitate cu prevederile art. 44 din Codul electoral nr. 325/2022.
4. Contractul de locațiune se încheie pe un termen de 3 (trei) ani, începând cu data semnării acestuia de către părți, cu posibilitatea prelungirii acestuia în condițiile legislației în vigoare și prin acordul părților. Predarea-primirea spațiului se va efectua în baza actului de predare-primire.
5. Cuantumul anual al chiriei se stabilește în conformitate cu metodologia și cuantumul minim prevăzute de legislația în vigoare privind bugetul de stat pentru anul corespunzător perioadei de locațiune și se actualizează în cazul modificării prevederilor legale aplicabile.
6. Cheltuielile aferente serviciilor comunale, precum și alte cheltuieli legate de exploatarea și utilizarea spațiului transmis în locațiune, vor fi suportate de către Locatar, conform prevederilor contractului de locațiune.
7. Se împuternicește Președintele raionului Sîngerei, dl Cristian CAINARIAN, să semneze contractul de locațiune, actul de predare-primire și alte acte necesare executării prezentei decizii.
8. Se pune în sarcina Secției Juridice și Resurse Umane asigurarea suportului juridic la perfectarea contractului de locațiune, Secției Economie – efectuarea calculului plăților aferente locațiunii, iar Serviciului Financiar – evidența acestora.
9. Controlul executării prezentei decizii, se pune în sarcina Comisiei Consultative pentru Economie, Finanțe și Buget (dl. N. POSTORONCĂ).
10. Prezenta decizie intră în vigoare la data includerii în Registrul de stat al actelor locale și poate fi contestată la Judecătoria Bălți, sediul Central, în termen de 30 de zile de la comunicare, în conformitate cu prevederile Codului administrativ al Republicii Moldova nr. 116/2018.
PREȘEDINTE
	
ÎNTOCMIT/ CONTRASEMNEAZĂ
Secretara interimară a Consiliului raional
Angela MIHALIUC
______________________________
                                      (semnătura)



 Cristian CAINARIAN

    ___________________                                         COORDONAT
Șefă, Secția Juridică și Resurse Umane
Oxana TABARCEA
______________________________
                                                             (semnătura)

